Boek: Logika van die liefdeEmmerentia het borskanker oorwin maar is nog baie broos en vind veral haar emosionele herstel moeilik. Sy voel skuldig omdat sy herstel het van borskanker, terwyl haar ma daaraan gesterf het toe Emmerentia nog jonk was. Sy en haar pa het ŉ baie spesiale band. Hy nooi haar saam op ŉ maandlange reis deur Australië waar hy en ŉ kollega kongresse gaan bywoon en deur die land toer. Sy is eers teensinnig en stem langtand in, want sy is veral nie lus vir die vreemdeling wat saam gaan reis nie. Brent is ŉ bekwame jong wetenskaplike wat baie opkyk na Emmerentia se pa, en hom as sy mentor beskou. Brent het egter as jong seun ŉ gesinstragedie beleef wat hom sku maak vir mense. Dit maak dat hy hom in sy eie wêreld toesluit. Emmerentia en Brent sukkel om by mekaar aanklank te vind, maar deur haar pa se toedoen word hulle male sonder tal saamgegooi en leer hulle mekaar algaande beter ken; daar vorm wedersydse begrip. Oor die outeur Logika van die liefde is Marilé Cloete se eerste SuperRomanza. Sy het reeds vyftien romanses geskryf. Uitgewer: Lapa Uitgewers Prys: R225,00* *Prys onderhewig aan verandering Koop die boek by Graffiti Boeke